
Fusjonsprosessen fase 3 Utredningsfasen: hovedarbeidsområde 1 - Strategidokument  

Styringsgruppa for fusjonsprosessen fattet i møte 7. mars 2008 i sak SG 11-08 slikt enstemmig vedtak:

Styringsgruppen for fusjonsprosessen Høgskolen i Tromsø og Universitetet i Tromsø takker

arbeidsgruppen for framlagt forslag til strategiplan for Det nye universitetet.
Styringsgruppen nedsetter en redaksjonskomité bestående av prorektorene Gerd Bjørhovde

og Niels E. Johansen, og dekanene Arnfinn Andersen og Rolf Gaasland for innarbeiding av

høringsuttalelser og de merknader som framkom i diskusjonen.
Fusjonssekretariatet har bistått redaksjonskomitéen med sekretærarbeid.

Dekan Arnfinn Andresen har ledet redaksjonskomitéens arbeid. Komiteen har hatt tre møter, 26. mars og 2. og 4. april. 

I styringsgruppas behandling av saken 7. mars 2008 ble det blant annet påpekt at form og lengde på dokumentet skal beholdes. 

Redaksjonskomiteen har grundig gjennomgått og vurdert alle innkomne høringsuttalelser, også uttalelse fra SEMUT levert kort tid etter høringsfristen utløp. Redaksjonskomiteens endringer er innarbeidet og det endrede strategidokument legges nå fram for styringsgruppa til behandling. Vedlagt følger også høringsdokumentet som ble presentert for styringsgruppa 7. mars. For at det skal være oversiktlig for styringsgruppa å vurdere endringene, er disse skrevet inn med rød skrift og i kursiv. Setninger og ord som er strøket fra det første dokumentet, er ikke med i den redigerte versjonen.. 
Direktørene gjør oppmerksom på at dokumentet er en strategiplan på et overordnet nivå. Det vil være behov for en videre utredning som gjør det mulig å prioritere strategisk ut fra institusjonens behov, vurdere sammensetning av fagmiljø og prioritere ut fra personlige ressurser hos enkelte ansatte. Å utarbeide en handlingsplan på grunnlag av den overordnede strategien vil være en oppgave for det nye styret.

Forslag til vedtak:

1. Styringsgruppa takker redaksjonskomiteen for arbeidet med strategidokumentet.

2. Styringsgruppa godkjenner det framlagte strategidokument. 
3. Forslag til justeringer som framkommer i møtet innarbeides i samråd med rektorene.
                                                 Tromsø, 9. april 2008
	Lasse Lønnum
	Britt Elin Steinveg

	universitetsdirektør
	høgskoledirektør


Vedlegg:

1. Forslag til strategidokument for det nye Universitetet i Tromsø

2. Redigert strategidokument

Sak 21-2008


Til:

Styringsgruppa for fusjonsprosessen

Møtedato:

18.4.2008

Arkivref.:

DL 200801584

Fusjonsprosessen mellom UiT og HiTø – Ny økonomiutdanning
I møte 12. 2. 2008 mellom UiT og HiTø uttrykte rektorene ved UiT og HiTø at de ønsket en økonomiutdanning som kan svare på behovene og etterspørselen etter økonomikandidater i landsdelen. Dagens opptaks​begrensninger som er lagt på Høgskolen, bør ikke være til hinder for en oppbygging av et sterk integrert miljø i Tromsø. Møtet konkluderte bl.a. med at det arbeids videre med å etablere en felles økonomiutdanning og at høsten 2008 tas studentene opp på den enkelte institusjon gjennom SO, men vil i så stor grad som mulig inngå i en felles utdanning ved oppstart. 

Styringsgruppa for fusjonsprosessen behandlet i møte 7.3.2008 i sak SG 14-08 økonomiutdanningen ved de to institusjonene og fattet slikt vedtak:

1. Styringsgruppa slutter seg til de konklusjoner som fremkommer av referatet fra møtet 

    12.2.2008 ovenfor.

2. Det opprettes ei arbeidsgruppe som gis følgende mandat:

Utrede praktiske løsninger for samkjøring av studietilbudene fra høst 2008

Utrede overgangsordninger for studenter som vil starte på 2. året høst 2008

Presentere ett felles økonomitilbud så snart som mulig slik at tilbudet kan  

    markedsføres.

Tilrettelegge for at nåværende studenter gis god informasjon om endringene og at

    de blir ivaretatt i denne fasen.

3. Ledelsen ved AFI og NFH foreslår medlemmer til arbeidsgruppa, som oppnevnes av  

    rektorene ved UiT og HiTø.

4. Styringsgruppa understreker at spørsmål vedrørende organisering av ny

    økonomiutdanning behandles i arbeidsgruppa for ny organisasjonsstruktur.
I brev av 10.3. 2008 ble NFH og AFI bedt om å foreslå medlemmer til arbeidsgruppa. Følgende medlemmer er nå oppnevnt:

Instituttleder Derek J. Clark, Institutt for økonomi (IFØ), NFH

Dekan Hans Petter Kvaal, AFI

Professor Svein Ottar Olsen, Institutt for samfunns- og markedsfag (ISAM), NFH

Studieleder Vidar Alvarstein, AFI

Universitetslektor Ulf Mack Growen, IFØ, NFH

Adm leder Gunn-Helene Turi, AFI

Studiekonsulent Frank Lindrupsen, NFH

Førstekonsulent Vegard Juliussen, IFØ/ISAM, NFH

Student Kai-Morten Brox, AFI

Student Amanda Martinsen, NFH

Studiekonsulent Tore Jørgensen har også deltatt på et av møtene
Arbeidsgruppa overleverte sin utredning 8 4.2008. Utredningen følger vedlagt.
Opptak første studieår høst 2008 
Det presiseres at opptak for høsten 2008 skal studentene tas opp ved de to institusjoner gjennom Samordnet Opptak (SO), men at de i stor grad vil inngå i en felles utdanning. 

UiT tilbyr Bachelor i økonomi og ledelse med studieretningene Økonomi og administrasjon og studieretningen Bedriftsledelse. 

HiTø tilbyr Bachelor i økonomi og administrasjon.

Arbeidsgruppen har i sin utredning utarbeidet en ny studieplan for en felles bachelorutdanning i økonomi og administrasjon gjeldende fra høstsemesteret 2008. Studieplanen for studentene som søker opptak ved UiT er endret vesentlig første år.  

Det er ikke uproblematisk å endre studieplanen på dette tidspunkt. Endringene også konsekvenser for andre studenter. Studiene er annonsert gjennom SO og begge institusjoner er i utgangspunktet forpliktet til å gi den utdanning som er tilbudt i henhold til den annonserte studieplan. Det er ikke tatt forbehold om endringer ved studiestart. Det følger videre av universitetets kvalitetssikringssystem at opprettelse og nedleggelse av studieretninger innenfor studieprogrammene vedtas av universitetsstyret og endringene skal meldes innen 1. oktober studieåret før studieretningen skal tilbys. 

Imidlertid vil samkjøring av undervisningen for felles emner etter dagens studieplan kunne være en mulig løsning. 

Det har ikke vært mulig på denne korte tiden å utrede studieadministrative konsekvenser samt studentenes rettslige stilling her. Direktørene foreslår at saken oversendes forsknings- og studieavdelinga ved UiT som i samarbeid med studieseksjonen ved HiTø vurderer saken før den legges fram for styringsgruppa i juni.

Forslag til vedtak.
1. Styringsgruppa ser positivt på etableringen av en felles økonomiutdanning i Tromsø fra høsten 2008, men ønsker at prosessen kvalitetssikres med hensyn til studentenes rettigheter 

2.  Saken oversendes forsknings - og studieavdelinga UiT og studieseksjonen HiTø for   

     nærmere utredning og legges fram for styringsgruppa for endelig behandling i  

     junimøte 
3. Arbeidsgruppa bes videreføre arbeidet med praktisk planlegging av felles oppstart av   

studiet fra høsten 2008

Tromsø 14. april 2008.

Lasse  Lønnum                                                                        Britt Elin Steinveg

universitetsdirektør                                                                 høgskoledirektør


Til:

Styringsgruppa for fusjonsprosessen

Møtedato:

18.4.2008

Arkivref.:



Orienteringssak til styringsgruppa – nytt felles studentdemokrati
Studenttinget (HiTø) og Studentstyret (UiT) har siden sommeren 2007 arbeidet med å konkretisere rammene for et nytt studentdemokrati i en fusjonert institusjon.

Blant annet ble det oppnevnt en tenkegruppe for nytt studentdemokrati i juni 2007.

Studentene har ferdigstillet 3 dokumenter:

1. En organisasjonsavtale som regulerer driften av dagens to studentdemokrati fram til etableringen av ett felles studentdemokrati. Avtalen gjelder for høsten 2008 og våren 2009. Avtalen har bestemmelser om kontor, organisasjonskonsulent, oppnevninger til råd og utvalg, budsjett, fordeling av semesteravgiftstildeling, valg, reglement og sentral tilknytning. 

2. Et utkast til samarbeidsavtale mellom studentdemokratiet og det fusjonerte universitetet. Avtalen må forhandles med ledelsen på HiTø og UiT. Regulerer bl.a. kontorlokaler, driftsstøtte, organisasjonskonsulent m.m.

3. Et arbeidsdokument som drøfter ulike modeller for et nytt studentdemokrati. 

I disse dager er det avholdt valg på nye studentdemokrati ved begge institusjoner. Studentene legger opp til at disse fungerer fram til sommeren 2009, uavhengig av fusjon pr. 1.1.2009. Organisasjonsavtalen regulerer samarbeidet fram til sommeren 2009. Valg på et nytt, felles studentdemokrati avholdes vinteren 2009 med virkning fra 1.8.2009.

Det legges opp til at endelig vedtak vedr. organisering og sammensetning av nytt studentdemokrati gjøres av nyvalgt Studentting og Studentstyre høsten 2008.

Det er direktørenes vurdering at studentene er kommet lagt i sitt arbeid og at prosessen har vært god. Det eksisterer noen utfordringer, bl.a. gjelder dette om det nye studentdemokratiet skal bestå av fakultetsrepresentanter eller representanter fra politiske lister. Her skiller de to institusjonene seg fra hverandre i dag. Sentral tilknytning er også forskjellig.

Direktørene vurderer den foreslåtte framgangsmåten som ryddig. Det viktigste sett fra en administrativ synsvinkel er at de to studentdemokratiene klarer å opptre samlet overfor det nye universitetet, særlig med hensyn til oppnevning av studentrepresentanter til ulike råd og utvalg.

Det vises for øvrig til studentenes dokumenter som følger vedlagt.

Lasse Lønnum






Britt Elin Steinveg

Universitetsdirektør






Høgskoledirektør

Vedlegg:
Organisasjonsavtale

Utkast til samarbeidsavtale mellom studentdemokratiene og det fusjonerte universitetet


Forslag til ny organisasjonsmodell

Samarbeidsavtale

mellom

Studentdemokratiet

 og 

Universitetet i Tromsø

Del 1 Avtalens omfang, formål og grunnlag

1. Avtalens omfang 

Denne avtale regulerer Universitetet i Tromsøs (heretter kalt Universitetet) tjenester og økonomiske tilskudd overfor Studentparlamentet og Studentrådene ved fakultetene (heretter kalt studentorganene). I tillegg omfatter avtalen tilskudd til ulike studentsosiale tiltak/formål som utføres i regi av eller i tilknytning til studentorganene, herunder tilskudd til studentforeninger. 

Studentorganene er opprettet av studentene ved Universitetet i Tromsø, og skal ivareta studentenes interesser og fremme studentenes synspunkter overfor styrende organer og råd ved Universitetet I Tromsø.

Gjennom samarbeid skal partene legge til rette for et godt fungerende studentdemokrati og gjennomføring av studentsosiale tiltak/formål slik at Universitetet i Tromsø fremstår som et attraktivt og konkurransedyktig lærested for eksisterende og nye studenter.  

2. Lovgrunnlag

Lov om universitet og høgskoler av 1.august 2005 nr. 15, § 4-1

Del 2 Tjenester og økonomisk tilskudd

3. Lokaler og kontorinventar

Universitetet stiller vederlagsfritt høvelige lokaler med tilhørende vanlig kontorinventar til disposisjon for studentorganene, og sørger for renhold, belysning, oppvarming og internt vedlikehold. I tillegg gir Universitetet studentorganene tilgang til nødvendige møtelokaler og lagerrom. Det gis også studentorganene anledning til å disponere sine eksisterende lokaler - per 01.01.08, i perioden Universitetet har fraksjoner som er lokalisert langt utenfor campusområde.  

4. Kontorutstyr

Universitetet sørger for at studentorganene får tilgang til eller disponerer vanlig kontorutstyr. Med vanlig kontorutstyr menes pc, skriver, kopimaskin, faks og telefon. Universitetet sørger for anskaffelse, drift og vedlikehold av slikt utstyr. 

5. IT-tjeneste og brukerstøtte
For IT-tjenester tas det utgangspunkt i Student-IT-ordningen ved Universitetet. Dette innebærer blant annet at studentorganene får tilgang til Universitetets nettverk og servere med tilhørende sikring/overvåkning og e-posttjeneste. Studentorganene får videre tilgang til standard klientprogramvare inklusiv lisenshåndtering. Universitetet ivaretar teknisk drift av nettverk, servere og programvare. IT-tjeneste omfatter også installasjon og drift av arbeidsplassutstyr, brukerstøtte samt sikring og overvåkning av dette. Studentorganene har ansvaret for inn- og utmelding av brukere.  

6. Porto 

Studentdemokratiet skal kunne bruke den interne og eksterne postordningen til universitetet. 

7. Driftstilskudd 

Det er en forutsetning for en vellykket fusjon at studentdemokratiene får tilstrekkelig støtte fra Universitet til å drifte to arbeidsutvalg i overgangsperiode våren 2009. Dette er helt essensielt da det vanskelig lar seg gjøre å ha en legitim representasjon av alle studentene uten at man drifter de to arbeidsutvalgene ut sin valgte periode. Universitetet gir årlig et generelt driftstilskudd til studentorganene som blant annet kan omfatte lønn, honorarer og sosiale utgifter for tillitsvalgte og ansatte, reise- og møteutgifter, kontorrekvisita og andre driftskostnader.      

8. Organisasjonskonsulent 

Studenttinget og Studentstyret ser det som et behov å beholde begge organisasjonskonsulentene i første omgang. Man innstiller seg på å ha konsulentene fra høyskolen og fra universitetet i en overlappingsperiode for å lettere kunne sette sammen de ulike rutinene og arbeidsoppgavene som følger av Studenttinget og Studentstyret. Hvorvidt man etter en tid ønsker å redusere det til en stilling eller eksempelvis en sekretær- og en konsulentstilling er opp til studentstyret og studenttinget. Organisasjonskonsulent(e) ansettes gjennom Universitetets ordinære ansettelsesprosedyrer i samråd med studentorganets øverste leder. Universitetet kan disponere deler av tiden til organisasjonskonsulentene i perioder hvor aktiviteten for studentorganet er mindre, studentorganet har derimot førsteprioritet ved bruk av stillingens arbeidskraft.  

9. Valg
Universitetet er ansvarlig for gjennomføring på valg og bekrefter resultatet. Den praktiske gjennomføringen på valg av studentrepresentanter skjer i samarbeid mellom Universitetet og Studentdemokratiet.  

10. Øvrige tilskudd

Universitetet kan gi et årlig tilskudd til ulike studentsosiale formål/tiltak som utføres i regi av eller i tilknytning til studentorganene, herunder støtte til studentforeninger. Dette kan for eksempel være tiltak som studentuka, bolighjelpa og debutuka.   

Del 3 Administrative bestemmelser
11. Budsjett- og rapporteringsrutiner

Studentorganene fremmer et budsjettforslag på de samarbeidsområder som er nevnt i denne avtalen innen angitt frist og i samsvar med gjeldende retningslinjer for budsjettarbeid ved Universitetet. Dette gjelder også behov i forbindelse med lokaler, kontorinventar og kontorutstyr. Universitetet orienterer studentorganene om frist og retningslinjer i god tid før fristens utløp. Studentstyret sender innspill til universitetsdirektøren og studentrådene sender innspill til eget fakultet. 

Universitetsstyrets eller fakultetsstyret fastsetter nivået på Universitetets tildeling til studentorganene i forbindelse med den ordinære budsjettbehandlingen. Universitetet orienterer studentorganene per brev om budsjettildeling som omfattes av denne avtalen samt hvordan tildelingen stilles til disposisjon. 

Studentorganene utarbeider en rapport om bruen av tjenester og økonomiske tilskudd innen angitt frist i henhold til retningslinjer fastsatt av Universitetet. 

12. Varighet og oppsigelse

Avtalen gjelder fra 01.08.08 og for et år av gangen. Den forlenges automatisk dersom ingen av partene tar opp forslag til endringer eller sier opp avtalen eller deler av avtalen skriftlig innen 1.oktober hvert år. Ved uenighet avgjør universitetsstyret saken.  
13. Avtaledokument

Denne avtalen er utferdiget i to (2) eksemplarer hvorav det øverste studentorganet og Universitetet får hvert sitt eksemplar. Kopi av avtalen sendes til fakultetene og de lavere studentorganene.

Tromsø, 

Ledere for studentdemokratiet 

Studentinget  Studentstyret                                                                  Universitetsdirektøren 
Forslag til ny organisasjonsmodellen: 

Dette dokumentet er et forslag til de overordnede trekkene ved det nye studentdemokratiet (DNS). Forslaget er utarbeidet av arbeidsutvalgene ved Studenttinget og Studentstyret. Arbeidsutvalgene har vektlagt at DNS skal være noe nytt samtidig som man har forsøkt å ivareta noen av særtrekkene ved både Studenttinget og Studentstyret. I prosessen med å skape noe nytt foreslår arbeidsutvalgene at studentdemokratiet får nytt navn for hvert av styringsnivåene. Det blir også vektlagt en sterkere tilknytting mellom det øverste demokratiske organet og fakultets demokratiene.     
Studentparlamentet i Tromsø (SiT): det tidligere studentstyret/studenttinget er det høyeste valgte organet for studentorganisering ved UiT. Parlamentet foreslåes sammensatt av maks 19 og minimum 15 representanter. Skal bestå av en fakultetsrepresentant per fakultet (evt. flere for de som har mange studenter) i tillegg til listerepresentanter som stiller til valg. Antallet listerepresentanter skal være i mindretall.

  - Studentparlamentet skal bestå av minimum 15 og maks 21 personer 

  - Disse skal bestå av representanter fra valg på lister og fakultetsrepresentanter

  - Fakultetsrepresentanter har flertall i studentparlament, en representant per fakultet  

  - Ekstra representasjon for de fakultetene som har mange studenter (detaljer kommer senere) 

  - Listerepresentanter skal velges ved elektronisk studentvalg 

  - Fakultetsrepresentanter skal velges på interne fakultetsvalg

  - Fakultetsvalg og studentvalg skal gjennomføres samtidig 

  - Representanter som kommer fra fakultet skal også være tillitsvalgt på sitt fakultet

Studentrådet: det tidligere Arbeidsutvalget står for den dagelige driften av Studentparlamentet. Det foreslåes at Studentrådet skal ha 5 medlemmer, leder, velferdsansvarlig, utdanningspolitisk ansvarlig, internasjonalt ansvarlig og intern kontakt og likestillingsansvarlig 

      -     Studentrådet står ansvarlig for og svarer til studentparlamentet

-     Leder for studentrådet velges på konstituerende studentparlamentsmøte

· De fire resterende studentrådsmedlemmene skal velges på konstituerende studentparlamentsmøte. 

· Medlemmene av studentrådet, med unntak av leder, trenger ikke å være valgt inn i studentparlamentet.  

· Medlemmene i studentrådet skal ikke ha stemmerett i studentparlamentet

Det nye medlemmet i studentrådet vil være intern kontakt og likestillingsansvarlig. Denne stillingen vil innebære følgende ansvarsområder:

· Sikre kontinuerlig kontakt med fakultetenes studentutvalg. 

· Kontakt med de ulike frivillige studentorganisasjonene. 

· Medlemmet skal skape blest om studentdemokratiet på helårsbasis. 

· Som likestillingsansvarlig skal medlemmet også gjennomføre de oppgavene likestillingsansvarlig tradisjonelt har hatt i studenttinget og studentstyret.  

Studentutvalg: de tidligere studentrådene på høyskolen og de tidligere studentenhetene på fakultetene ved universitetet. Skal ledes av fakultetsrepresentanten som sitter i studentparlamentet. Vil ellers bestå av studentrepresentantene fra instituttstyrene. Studentrepresentanten i fakultetsstyrene skal også være en del av studentutvalget på sitt fakultet. Det er et ønske fra Arbeidsutvalgene at man i DNS bygger opp under et sterkere studentdemokrati på fakultetsnivå samtidig som man sikrer en bedre kontakt og ansvarsfordeling mellom det øverste styringsnivåene og fakultetsdemokratiene.      

Verv:

- Studentrepresentanten i universitetsstyret kan ikke sitte i studentparlamentet. 

- Kontrollkomiteens medlemmer kan ikke sitte i studentparlamentet

- Studentrepresentanten i Studentsamskipnaden kan ikke sitte i studentparlamentet




Organisasjonsavtale for høst 2008 og våren 2009 for studentdemokratiet ved det fusjonerte Universitetet i Tromsø

Del 1: Formål

Denne avtalen gjelder høsten 2008 og våren 2009 og skal gi belegg for de unntak man ellers vil trenge i forhold til et nytt felles regelverk for Studenttinget og Studentstyret. Organisasjonsavtalen legger til grunn at man fortsatt har en driftsavtalen med Universitetet i Tromsø.  

Studentstyret og Studenttinget vil begge avholde ordinære valg vår 2008 og forutsetter at de valgte representantene sitter ut sin periode på ett år. Dette for å sikre at studenter ved begge de ”gamle” institusjonene er representerte av tillitsvalgte som kjenner disse institusjoners forhold. I prosessen om å skape et nytt studentdemokrati har studentstyret og studenttinget gått sammen om en felles visjon for fusjonen. Det nye universitetet i Tromsø skal bli best i Norge på studentinvolvering. 

For at studentinvolveringen ved Universitetet i Tromsø best mulig skal fungere i den første perioden av det fusjonerte universitetet, mener Studentstyret og Studenttinget 0708 at en særordning er nødvendig det første semesteret. Studenttinget og Studentstyret ønsker å inngå en organisasjonsavtale som fastsetter hvordan de to gruppene best kan fungere for så med tiden bli sammensluttet til et studentdemokrati. Hovedsakelig vil denne organisasjonsavtalen innholde avtalepunkter som bestemmer hvordan man representerer studentene som ei gruppe i det nye universitetet mens man enda har to studentdemokratier. 

Del 2:  

1. Arbeidsutvalgene

Arbeidsutvalgene skal fra høste 2008 være samlokalisert, derimot åpnes det for at arbeidsutvalget fra Høgskolen etter behov er lokalisert på sitt gamle kontor. Arbeidsutvalgene skal fungere parallelt som to enheter og skal være sidestilte. Arbeidsutvalgene skal forholde seg enhetlig til ledelsen. Dette gjøres ved at begge lederne og de som sitter med det aktuelle ansvarsområdet har rett til å stille på møter og lignende. Arbeidsutvalgene for både Studenttinget og Studentstyret vil så langt det er mulig jobbe for å innstille på de samme sakene med de samme standpunktene. Denne samkjøringa vil være et naturlig steg imot en fullstendig sammenslåing fra høsten 2009. 

2. Organisasjonskonsulent

Studenttinget og Studentstyret ser det som et behov å beholde begge organisasjonskonsulentene i første omgang. Man innstiller seg på å ha konsulentene fra høyskolen og fra universitetet i en overlappingsperiode for å lettere kunne sette sammen de ulike rutinene og arbeidsoppgavene som følger av Studenttinget og Studentstyret. Hvorvidt man etter en tid ønsker å redusere det til en stilling eller eksempelvis en sekretær- og en konsulentstilling er opp til studentstyret og studenttinget. 

3. Oppnevninger
Studentdemokratiene skal høsten 2008 inngå delavtaler i fordeling av studentverv. 
I alle råd og utvalg der man har felles interesser som for eksempel Læringsmiljøutvalget og Universitetsstyret må begge gruppene dele på vervene i så stor grad det lar seg gjøre. Innenfor de ulike fagspesifikke retningene har man derimot en mer naturlig ansvarsfordeling. Hvert studentorgan velger sine representanter. Fordeling av disse vervene forhandles fram som en delavtale ved hver enkel oppnevning. Disse delavtalene utarbeides høsten 2008.  

Studentene ved universitetet og studentene ved høyskolen har i dag enkelte verv i råd og utvalg der begge institusjonene er representerte. I disse tilfellene vil både Studentstyret og Studenttinget legge vekt på at man fortsatt skal ha en like sterk studentrepresentasjon. Styret i Studentsamskipnaden må for eksempel fortsatt ha samme andel studenter. En sterk studentrepresentasjon vil være i tråd med studentenes egen visjon for fusjonen, at universitetet i Tromsø skal være best i Norge på studentinvolvering.   

4. Budsjett

Budsjett- og regnskapsåret strekker seg fra januar til desember. Dette vil bety at man går inn i et nytt budsjettår ved fusjonens begynnelse. Budsjettet vil derfor kunne settes opp i samarbeid mellom begge gruppene slik at man kan bli enig om et felles budsjettinnspill til Universitetet i Tromsø. Leder for Studentstyret og Studenttinget i tillegg til organisasjonskonsulentene skal sammen utarbeide et felles forslag til budsjett. Det er en forutsetning for en vellykket fusjon at studentdemokratiene får tilstrekkelig støtte fra Universitet til å drifte to studentdemokrati i overgangsperiode våren 2009. Dette er helt essensielt da det vanskelig lar seg gjøre å ha en legitim representasjon av alle studentene uten at man drifter de to studentdemokrati ut sin valgte periode.     

5. Semesteravgiftstildeling
Studentstyret og Studenttinget skal ha en felles semesteravgiftsfordeling høsten 2008. Dette grunnet i at man deler midler som skal gjelde for året 2009. Studentstyret og studenttinget gir støttemidler til de samme studentorganisasjonene. Det vil derfor ikke skje en større endring i semesteravgiftstildelinga. Studenttinget og Studentstyret vil derimot måtte oppnevne hver sin del av én og samme komité som skal innstille til semesteravgiftstildelinga. Oppnevninga vil ellers følge studentstyrets og studenttingets paragraf omhandlende semesteravgiftstildelinga i det felles reglementet (se neste punkt).    

6. Valg

Studentstyret og Studenttinget skal ha et felles valg til det nye studentdemokratiet våren 2009. De valgte representantene skal sitte i perioden juli 2009 til juli 2010. 

7. Reglement

Studentstyret og Studenttinget skal ha et felles regelverk allerede høsten 2008. Prosessen med utarbeidelse av et nytt regelverk vil bli startet i fellesskap i løpet av våren 2008. Dette vil gjøre overgangen 2008-2009 mindre omfattende. Det vil også hjelpe studentstyret og studenttinget i å arrangere et felles valg i 2009.  

8. Sentral tilknytning
Det forutsettes at både Studentstyret og Studenttinget har fulgt reglementene til sine respektive nasjonale studentorganisasjoner angående utmelding. Ved at begge har vedtatt utmelding for våren 2008. Dette for å gi det neste Studentstyret og Studenttinget mulighet til å gjøre det samme, jf. reglementene til NSU og StL. Det forutsettes at de nye arbeidsutvalgene lager en sak om oppmelding til en nasjonal studentorganisasjon på bakgrunn av arbeidsdokumentet fra tenkegruppa, ved utgangen av 2008.

9. Opprettelse av nytt studentdemokrati
Vedtak om organiseringen av det nye studentdemokratiet skal være gjennomført innen 31.12.08. Da skal blant annet følgende være besluttet:

-navn

-størrelse på det nye øverste organet

-sentral tilknytning

-valgordninger

-reglement

10. Økonomiske midler, eiendeler, organisasjonsnummer og kontonummer

Alt av Studenttinget og Studentstyret sine midler og eiendeler skal overføres det nye studentdemokratiet. Det nye studentdemokratiet beholder organisasjonsnummeret som Studentstyret har, derimot er det nødvendig å oppdatere navnet i Brønnøysundregistre. Det nye studentdemokratiet skal ha Studentstyrets kontonummer.  
10. Avtaledokumentets gyldighet
Dette avtaledokumentet trer i kraft 01.08.08 og er gyldig fram til 31.06.09

Sign.Studentstyreleder                                                     Sign.Studenttingsleder

Universitetsdirektøren

Universitetsdirektøren

